જોકે આમાં આશ્ચર્યજનક બાબત એ છે કે ચાલુ નાણાકીય વર્ષ ર૦૧૬-૧૭માં અંદાજે રૂ.૩રપ કરોડના રોડ રિસરફેસિંગનાં ૪પ૬ કામને મંજૂરી અપાઇ ગઇ હોઇ તે પૈકીના ૧૧૦ કામ પૂર્ણ થઇ ગયાં છે. જ્યારે પ૮ કામો ચાલી રહ્યાં છે. હવે કુલ ર૮૮ કામ હાથ પર લેવાનાં બાકી છે. બીજા અર્થમાં કોર્પોરેશન દ્વારા કરોડો રૂપિયાનાં રસ્તાનાં કામો આટોપાઇ ગયા બાદ હવે કન્સલ્ટન્ટોની પેનલ તૈયાર થશે. તે પણ ત્રણ વર્ષના લાંબાગાળા બાદ કન્સલ્ટન્ટોની નવી બનનારી પેનલ રોડ રિસરફેસિંગનાં કામોની ગુણવત્તા ચકાસશે, કામોની પ્રગતિ ઉપર પણ નજર રાખશે. છેલ્લાં ૩ વર્ષથી તંત્રના ઇજનેર વિભાગ અને રોડ પ્રોજેકટ વિભાગના ઇજનેરો રોડની ગુણવત્તા જોતા હતા. અલબત્ત કન્સલટન્ટોના થર્ડ પાર્ટી ઇન્સ્પેકશનની સાથે સાથે કોર્પોરેશનના ઇજનેર પણ રોડનાં કામનું ચેકિંગ કરતા રહેશે. એ જે હોય તે પણ કોર્પોરેશન રોડનાં કામની ગુણવત્તાના મામલે અત્યાર સુધી ઊંઘતું રહ્યું તેવું મ્યુનિ. વર્તુુળોમાં ચર્ચાઇ રહ્યું છે.